Käisin vanainimese matustel. Vanainimene oleks detsembris saanud 105-aastaseks. Vinge vanamutt oli - veel 100. juubeli eel käis ise linnas kosmeetikus ja juuksuris:D  Kuna ma enamikku lähedastest ei tundnud ja ega nemad mindki, siis võttis tutvustamise enda peale üks sihuke üle  vanema keskea tädi, sihtis näpuga minu poole ja teatas - vot see mustade prillidega paks poiss. No "poisi" üle võib ainult rõõmustada, sest ega vene rahvusest noorikud mulle enam ammu ei ütle, et "aljoo, molodoi tshelovek". Nüüd ütlevad lihtsalt "mushtsina". Olen ikka parema meelega poiss edasi. Nagu Prid Batt. Paks olen ma ka, mis siin ikka häbeneda. Masu ajal pole paks olla mingi häbiasi, pigem ikka vastupidi. Ja mustad prillid varjavad loomulikult mu salalikke, tühje ja valelikke silmi. Seda teadis  laulda juba Lauri Saatpalu.  Seega kõik on õige.    Pildil olengi nagu mina. Vasakult kolmas, tunnete ju ära?